पाएं अपने शहर की ताज़ा ख़बरें और फ्री ई-पेपरडाउनलोड करें
खींवासर गांव में मंगलवार को कोरोना के तीन पाॅजिटिव केस आने के बाद गांव के रास्ते सील कर दिए गए हैं। कलेक्टर ने मंगलवार देर शाम क्षेत्र को कंटेनमेंट जोन घोषित कर दिया है। इसके बाद पुलिस प्रशासन ने मेडिकल की दुकानों को छोड़कर सभी दुकानें को बंद रखने का अलाउंस कर दिया। सरपंच बिमला देवी ने बताया कि गांव के वार्ड 1 व 2 सहित पाॅजिटिव मिलने वाले क्षेत्र में बैरिकेड लगाकर रास्ते को सील किया गया।
इसके अलावा के गांव में प्रवेश करने वाले सभी रास्तों को सील कर दिया गया। आस-पड़ौस को घरों में रहने के लिए पाबंद किया गया। टीटनवाड़ पीएचसी अस्पताल के प्रभारी डॉ. अशोक कुमार सैनी ने बताया कि खींवासर गांव के प्रत्येक घरों में चिकित्सा विभाग की टीम द्वारा सर्वे करवाया जा रहा है। जिसमें खांसी, जुखाम व बुखार के मरीजों को दवाईयां दी जाएंगी। कोरोना पाॅजिटिव मरीजों के सम्पर्क में आने वाले लोगों की सैंपलिंग करवाई जाएगी।
बिसाऊ, कस्बे के वार्ड 17 में चार लोग पाॅजिटिव आने के बाद कलेक्टर ने 9 मई की मध्य रात्री तक वार्ड को कंटेनमेंट जोन घोषित कर दिया है। अब कंटेनमेंट जोन में लोगों की आवाजाही रोकने के लिये पालिका ने सभी रास्तों पर बैरीकेट लगाकर बंद कर दिया। निगरानी के लिए पुलिस जाप्ता तैनात किया गया है।
चिकित्सा विभाग की टीम द्वारा घर घर सैम्पलिंग की जा रही है। नायब तहसीलदार जगदीश प्रसाद मीणा ने व्यवस्थाओं का जायजा लिया। इस दौरान नायब तहसीलदार ने सुबह 11 बजे के बाद बाजार में खुली मिली दुकान का चालान काटकर 500 रुपये का जुर्माना वसूला।
नवलगढ़ के लिए राहत की बात
नवलगढ़, कस्बे में बुधवार को कोरोना मामलों में राहत की बात रही। बुधवार को सिर्फ दो ही लोगों की कोरोना पॉजिटिव रिपोर्ट आई है। एक केस वार्ड 15 में व एक केस वार्ड चार में सामने आया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn